אוגניה גלסנר

אוגניה גלסנר (בפולנית: Eugenia Glassner), הייתה אתלטית מצטיינת פולנית-יהודיה.

ביוגרפיה 
גלסנר התאמנה בקבוצת מכבי קרקוב, ביחד עם ברברה אקרלנד, אנדה מצנדורף, הלנה גוטליב, ומרילה פרייוולד.

באליפות פולין באתלטיקה שנערכה בלודז' בשנת 1932 זכתה גלסנר בשתי מדליות, כסף וארד. מדליית כסף, בריצת שליחות 4x100 מטר ביחד עם הלנה גוטליב, מרילה פרייוולד ואנדה מצנדורף בתוצאה של 54.0 שניות ומדליית ארד בריצת שליחות 4x200 מטר ביחד עם הלנה גוטליב, מרילה פרייוולד ואנדה מצנדורף בתוצאה של 1:57.6 דקות.

באליפות פולין באתלטיקה שנערכה בחוז'וב בשנת 1933 זכתה גלסנר במדליית כסף בריצת שליחות 4x100 מטר ביחד עם הלנה גוטליב, מרילה פרייוולד ואנדה מצנדורף בתוצאה של 54.1 שניות.

גלסנר השתתפה במכביה השנייה שנערכה בשנת 1935.

אלופת פולין
באליפות פולין באתלטיקה שנערכה בלודז' בשנת 1936 זכתה גלסנר בשתי מדליות, זהב וארד. מדליית זהב בריצת שליחות 4x200 מטר ביחד עם לוסיה דויטשר, מרילה פרייוולד והלנה גוטליב בתוצאה של 1:59.3 דקות. מדליית ארד בריצת 60 מטר בתוצאה של 8.3 שניות.

קישורים חיצוניים 
 ל. סלומון היהודים בספורט בקראקוב, באתר הספרייה הווירטואלית של מטח - המרכז לטכנולוגיה חינוכית
 תמונה של אוגניה גלסנר עם חברותיה למשלחת פולין במכביה השנייה, 1935, באתר Archiwum

הערות שוליים 

אצניות פולניות
אתלטיות יהודיות